Charles Leclerc

**Charles Marc Hervé Perceval Leclerc** (* 16. október 1997, Monte Carlo, Monako) je monacký pilot Formuly 1, ktorý jazdí pre tím Scuderia Ferrari. V roku 2016 vyhral šampionát GP3 Series a o rok neskôr šampionát Formula 2. Svoju kariéru vo Formuli 1 začal v sezóne 2018, kedy jazdil pre tím Sauber. Bol členom Ferrari Driver Academy.

## Osobný život
Počas detstva bol Leclerc blízkym priateľom Julesa Bianchiho. Na motokárach začal jazdiť na okruhu, ktorý spravoval Bianchiho otec v Brignoles.

Leclerc má dvoch bratov, Lorenza a Arthura. Jeho otec Hervé jazdil vo Formule 3 v osemdesiatych a deväťdesiatych rokoch, no zomrel vo veku 54 rokov, štyri dni pred Charlesovým víťazstvom v hlavnom závode F2 v Baku.

## Kariéra
### GP3 Series (2016)
V decembri 2015 sa zúčastnil posezónnych testov s tímami ART Grand Prix a Arden International. Vo februári 2016 bolo potvrdené, že Leclerc bude pretekať v GP3 a o týždeň neskôr ho potvrdil tím ART. V šampionáte získal tri víťazstvá a získal majstrovský titul. 

### Formula 2 (2017)
Týždeň po víťazstve v šampionáte GP3 bolo potvrdené, že Leclerc postúpi v roku 2017 do šampionátu Formula 2 a bude jazdiť pre tím Prema Racing, spolu s ďalším pilotom GP3 Antoniom Fuocom. V debutovom hlavnom závode v Bahrajne získal pole position, no preteky dokončil na treťom mieste. Nasledujúci deň v šprinte sa tím rozhodol vykonať pit stop, čo nie je obvyklé v šprintovom závode. Po pit stope sa ocitol na štrnástom mieste, no v nasledujúcich kolách obehol 13 jazdcov, v poslednom kole sa dostal na prvú priečku a vyhral preteky.

Celkovo v šampionáte získal deväť pole position z jedenástich, z čoho bol v jednom prípade (závod v Maďarsku) diskvalifikovaný kvôli technickému priestupku. Tri závody pred koncom šampionátu mal Leclerc isté víťazstvo v šampionáte jazdcov.

### Formula 1 (od 2018)
V marci 2016 sa Leclerc stal členom Ferrari Driver Academy a pôsobil ako vývojový jazdec pre tímy Haas a Ferrari. Počas Veľkej ceny Veľkej Británie 2016 sa zúčastnil prvého tréningu ako testovací pilot pre tím Haas. V lete 2017 usadol do monopostu Ferrari SF70H počas testovacích dní na maďarskom Hungaroringu, kde odjazdil 98 kôl a odjazdil najrýchlejší čas dňa.

#### Sauber (2018)
V decembri 2017 bolo oznámené, že Leclerc bude v nadchádzajúcom roku jazdiť v F1 pre tím Sauber, čím sa stal prvým Monačanom v F1 od roku 1994. Počas Veľkej ceny Azerbajdžanu 2018 sa umiestnil na šiestej priečke. V priebehu sezóny dosiahol v ďalších deviatich pretekoch výsledky v prvej desiatke a v celkovom hodnotení skončil s 39 bodmi na 13. mieste.

#### Ferrari (2019 súčasnosť)
;2019
11. septembra 2018 tím Scuderia Ferrari oznámil, že v roku 2019 Leclerc nahradí Kimiho Räikkönena, ktorý odíšiel do Sauberu resp. Alfy Romeo. Zmluva s Ferrari mala trvať minimálne do roku 2022. Už počas druhej Veľkej ceny v Bahrajne sa mu podarilo získať pole position s náskokom troch desatín sekundy pred tímovým kolegom Sebastianom Vettelom, viedol aj väčšinu pretekov, no kvôli technickým problémom skončil na treťom mieste. Druhú pole position získal na VC Rakúska, kde viedol väčšinu pretekov, no v posledných kolách ho dostíhal a obehol Max Verstappen. Svoje prvé víťazstvo získal počas VC Belgicka, ktoré zopakoval aj v nasledujúcich pretekoch v Taliansku. V celkovom poradí skončil na štvrtom mieste a v internom súboji tímov porazil štvornásobného majstra sveta Vettela v pomere 264 ku 240 bodom.

**2020**

Ešte pred začiatkom sezóny 2020 bolo oznámené, že Leclerc predĺžil zmluvu o ďalšie dva roky do konca roka 2024. Počas úvodných pretekov sezóny v Rakúsku získal svoje desiate pódium v kariére a následne pridal ešte jedno tretie miesto na Silverstone. Rok ukončil na 8. mieste v pohári jazdcov s 98 bodmi.

**2021**

V roku 2021 sa jeho novým tímovým kolegom sa stal Carlos Sainz. Počas domácej Veľkej ceny Monaka sa stal vôbec prvým monačanom ktorý získal pole position na domacej trati; kvôli problému s prevodovkou avšak do pretekoch neodštartoval. Následne pridal ďalšiu pole position v Baku. Jeho jediným pódiom v sezóne bolo druhé miesto na Silverstone. V šampionate skončil na 7. mieste s 159 bodmi.

**2022**

Sezónu 2022 začal Charles Leclerc s výhrou v Bahrajne, druhým miestom v Saudskej Arábií a prvým kariérnym Grand Slamom na Veľkej cene Austrálie. Na Veľkej cene Rakúska vyhral svoje tretie preteky v sezóne. Následne prišla séria chýb či už na strane pilota alebo tímu a tak stratil vedenie v šampionáte. Na konci sezóny však Leclerc skončil na druhom mieste v majstrovstvách sveta, čo bol jeho najlepší celkový výsledok v doterajšej kariére.

**2023**

V roku 2023 boli Leclercovými najlepšími výsledkami tri druhé miesta na Veľkých cenách Rakúska, Las Vegas a Abú Zabí. V celkovom poradí skončil piaty.

**2024**

Po dlhých rokoch, keď Charles Leclerc napriek niekoľkým Pole Position nedokázal zvíťaziť na svojich domácich pretekoch, sa mu v roku 2024 podarilo prvýkrát triumfovať na Veľkej cene Monaka. Ďalší úspech pridal na Veľkej cene Talianska, keď v Monze dosiahol svoje druhé víťazstvo na tomto okruhu.

**2025**

Charles Leclerc a tím Scuderia Ferrari vstupovali do sezóny 2025 s očakávaním návratu medzi elitu, no realita sa ukázala ako náročná. Monopost SF-25 často vykazoval nepravidelný výkonraz bol konkurencieschopný, inokedy zaostával za popredím. Leclerc v úvode priznával, že musel prispôsobiť svoj štýl jazdy, aby aspoň čiastočne prekryl limity auta.

Napriek technickým problémom sa Leclercovi darilo ťažiť z príležitostí. Počas sezóny získal jedno pole positionv kvalifikácii na Veľkú cenu Maďarska 2025. Taktiež sa dostal na pódium hneď niekoľkokrát. Jeho prvé umiestnenie na stupni víťazov prišlo v Saudskej Arábii, kde skončil tretí. Okrem toho sa mu podarilo skončiť na pódiu napríklad v Belgicku a Rakúsku, keď v rakúskom Spielberg-u po upgrade podlahy SF-25 opäť obsadil 3. miesto.

Na druhej strane, Ferrari počas celej sezóny nevyhralo žiadnu veľkú cenu. To znamená, že Leclercaj keď pravidelne bodoval a pódia mu neraz patrilinedokázal naplno využiť potenciál na víťazstvo kvôli nedostatkom tempa monopostu.

Sezóna vyvrcholila v Abú Zabí, kde Leclerc skončil štvrtýpočas pretekov sa mu darilo držať tempo, občas bol blízko pretekových lídrov, no nakoniec sa mu nepodarilo dostať na pódiové umiestnenie. Napriek snahe vo finále sezóny ostala spokojnosť s celkovým priebehom skôr obmedzená.

Na konci sezóny Leclerc obsadil 5. miesto v pohári jazdcov. Podľa jeho vlastných slov bol výsledok pre Ferrari „sklamaním“plošne vzhľadom na očakávania aj potenciál tímu a jeho vlastných ambícií.

Celkovo možno sezónu 2025 označiť za kombináciu silných momentov a limitácií. Leclerc preukázal, že vie vyťažiť maximum z toho, čo mal, a opakovane potvrdil svoje kvality a odhodlanie a porazil svojho tímového kolegu Lewisa Hamiltona v porovnaní. Na druhej strane však výkonnosť SF-25 a jeho nekonzistentnosť znamenali, že ani onani Ferrari nedosiahli ambície, ktoré sa im pred sezónou pripisovali.

## Pretekárske výsledky
### Prehľad

 Sezóna prebieha

### GP3 Series

### Formula 2

### Formula 1
#### Víťazstvá vo Veľkých cenách

#### Jednotlivé výsledky

## Referencie

Kategória:Monackí piloti F1
Kategória:Monackí automobiloví pretekári
Kategória:Piloti F2